
                PARLAMENTUL  ROMÂNIEI

                CAMERA  DEPUTAŢILOR
	Comisia pentru buget, finanţe şi bănci

Nr. 4c-2/379/28.04.2015

Pl x-399/2014/2015
	Comisia pentru cultură, arte, mijloace de informare în masă
Nr. 4c-10/68/27.04.2015

                   Pl x-399/2014/2015


BIROULUI  PERMANENT 

AL

CAMEREI  DEPUTAŢILOR

  

Vă înaintăm, alăturat, RAPORTUL COMUN asupra Cererii de reexaminare asupra Legii pentru subvenţionarea revistelor de cultură reprezentative din România, trimisă Comisiei pentru buget, finanţe şi bănci şi Comisiei pentru cultură, arte, mijloace de informare în masă, în vederea reexaminării, cu adresa nr. Plx. 399/2014/2015 din 01 aprilie 2015, Camera Deputaţilor fiind Cameră decizională.
     În raport cu obiectul şi conţinutul său, propunerea legislativă face parte din categoria legilor ordinare.        

    PREŞEDINTE, 

       

                    PREŞEDINTE,
   Viorel ŞTEFAN                                                          Gigel - Sorinel ŞTIRBU

RAPORT  COMUN
asupra Cererii de reexaminare asupra Legii pentru subvenţionarea revistelor de cultură reprezentative din România

În conformitate cu prevederile art. 137 alin. (2) din Regulamentul Camerei Deputaţilor, republicat, cu modificările ulterioare, Comisia pentru buget, finanţe şi bănci, împreună cu Comisia pentru cultură, arte, mijloace de informare în masă au fost sesizate, spre reexaminare, la solicitarea Preşedintelui României cu Legea pentru subvenţionarea revistelor de cultură reprezentative din România, transmisă de Biroul permanent cu adresa nr. PL x 399/2014/2015.
Această Lege, adoptată de Parlamentul României, a fost transmisă spre promulgare Preşedintelui României la data de 13.12.2014. 
În temeiul art. 77 alin. (2) din Constituţia României, republicată, Preşedintele României  a formulat o cerere de reexaminare pe care a transmis-o Parlamentului, în data de 16 decembrie 2014, în care se invocă următoarele   motive: conform textului transmis la promulgare modalitatea de finanţarea a revistelor reprezentative  nu este făcută în mod echitabil între revistele culturale din România, având în vedere faptul că nu toate revistele reprezentative apar sub egida Alianţei Naţionale a Uniunilor de Creatori – ANUC. Astfel, cea mai mare parte a sumei ar reveni finanţării revistelor uniunilor de creatori,  membre ale acestei alianţe, în timp ce doar un procent de 10% din suma totală ar fi repartizat de Ministerul Culturii pentru finanţarea revistelor şi publicaţiilor culturale reprezentative, altele decât cele propuse de uniunile de creatori. În cererea de reexaminare se recomandă o distribuire nediscriminatorie a sumelor, pentru o susţinere justă şi echitabilă a revistelor de cultură reprezentative.
Potrivit prevederilor art.75 din Constituţia României, republicată şi ale art.92 alin (9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră Decizională.

Senatul, în calitate de primă Cameră sesizată, a adoptat Legea pentru subvenţionarea revistelor de cultură reprezentative din România în baza  art. 77 din Constituţia României, republicată, şi ale art. 146 din Regulamentul Senatului în şedinţa din 30 martie 2015, cu respectarea prevederilor articolului 76, alineatul (2).

Legea supusă reexaminării are ca obiect de reglementare finanţarea de la bugetul de stat a revistelor  uniunilor de creatori din România, membre ale Alianţei Naţionale ale Uniunilor de Creatori (ANUC), precum şi a altor reviste şi publicaţii culturale. În textul transmis spre promulgare finanţarea ar fi trebuit să se facă prin bugetul Ministerului Culturii, cu o suma de minimum 4500 mii lei. Din această sumă, un procent de 10% ar fi fost repartizat de Ministerul Culturii pentru finanţarea unor reviste şi publicaţii altele decât cele propuse de uniunile de creatori.

În conformitate cu art. 61 şi 63 din Regulamentul Camerei Deputaţilor, republicat, cu modificările şi completările ulterioare, membrii celor două Comisii au  reexaminat Legea menţionată mai sus, în şedinţe separate. Astfel, Comisia pentru buget, finanţe şi bănci a dezbătut această iniţiativă legislativă în şedinţa din 28 aprilie 2015, iar Comisia  pentru cultură, arte, mijloace de informare în masă în şedinţa din 21 aprilie 2015. 
La lucrările Comisiei buget, finanţe şi bănci şi-au înregistrat prezenţa un număr de 34 deputaţi din totalul de 34 de membri, iar la Comisia  pentru cultură, arte, mijloace de informare în masă au fost prezenţi 18 deputaţi, din totalul de 23 de membri ai Comisiei.

La dezbaterea acestei legi au fost prezenţi, în calitate de invitaţi, domnul Alexandru Oprean, secretar de stat din partea Ministerului Culturii şi domnul Attila Gyorgy, secretar de stat din partea Ministerului Finanţelor Publice. 



În urma dezbaterilor şi a punctelor de vedere exprimate, membrii celor două Comisii au hotărât, cu majoritate de voturi, adoptarea, în parte, a Cererii de Reexaminare transmisă de Preşedintele României, şi, respectiv adoptarea Legii pentru subvenţionarea revistelor de cultură reprezentative din România, în forma adoptată de Senat.
În raport de obiectul şi conţinutul reglementării, Legea pentru subvenţionarea revistelor de cultură reprezentative din România face parte din categoria legilor ordinare. 


 PREŞEDINTE,                                             
      PREŞEDINTE,     


 Viorel ŞTEFAN





Gigel Sorinel ŞTIRBU                                     

SECRETAR,




              SECRETAR,
   Mihai-Aurel DONŢU




        Florin Costin PÂSLARU

Şef Serviciu, 
        Giorgiana Ene


                       Consilieri parlamentari:

  







                                
Consilier parlamentar,

        
                               Cristina Dan

       Ioana Popescu 




            Dan Kalber

